boracitt
Store norske leksikon,Realfag,Geologi,Mineraler,Oksidmineraler
Boracitt er et fargeløst eller grålig mineral som opptrer i saltforekomster. Det er et klorholdig magnesiumborat og har betydning som råstoff for bor.
Mineralet forekommer i vakre kubiske krystaller som er dannet ved temperaturer over 265 °C, men går over i en rombisk modifikasjon ved lavere temperatur (se paramorfose).Mineralet er kjent blant annet fra Tyskland. Egenskaper Egenskap Verdi     Kjemisk formel Mg3(B7O13)Cl   Hardhet 7–7½   Massetetthet 2,91–3,1 g/cm³    Krystallsystem ortorombisk Les mer i Store norske leksikon mineraler Eksterne lenker mindat.org: Boracite